title: 2011/39/UE: Decizia Consiliului din 18 ianuarie 2011 de numire a unui membru austriac și a doi supleanți austrieci în cadrul Comitetului Regiunilor

text:
               22.1.2011

               RO

               Jurnalul Oficial al Uniunii Europene

               L 19/15

         DECIZIA CONSILIULUI
   din 18 ianuarie 2011
   de numire a unui membru austriac și a doi supleanți austrieci în cadrul Comitetului Regiunilor
   (2011/39/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului austriac,
   întrucât:

               (1)

               La 22 decembrie 2009 și 18 ianuarie 2010, Consiliul a adoptat Deciziile 2009/1014/UE și 2010/29/UE de numire a membrilor și a supleanților în cadrul Comitetului Regiunilor pentru perioada 26 ianuarie 2010-25 ianuarie 2015 (1).

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Franz VOVES.

               (3)

               Două locuri de supleanți au devenit vacante ca urmare a încheierii mandatului domnului Hermann SCHÜTZENHÖFER și al domnului Walter PRIOR,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           Herr Landesrat Dr. Christian BUCHMANN, Landesrat in der Steiermärkischen Landesregierung;

                     și

               (b)

               în calitate de supleanți:

                           —

                           Frau Landesrätin Mag. Elisabeth GROSSMANN, Landesrätin in der Steiermärkischen Landesregierung;

                           —

                           Herr Klubobmann Christian ILLEDITS, Abgeordneter zum Burgenländischen Landtag; Klubobmann der SPÖ-Fraktion.

         Articolul 2
   Prezenta decizie produce intră în vigoare la data adoptării.

      Adoptată la Bruxelles, 18 ianuarie 2011.

            Pentru Consiliu

            Președintele

         Gy. MATOLCSY

      (1)  JO L 348, 29.12.2009, p. 22 și JO L 12, 19.1.2010, p. 11.


title: 2010/400/: Decizia reprezentanților guvernelor statelor membre ale Uniunii Europene din 8 iulie 2010 de numire a judecătorilor în cadrul Tribunalului

text:
               20.7.2010

               RO

               Jurnalul Oficial al Uniunii Europene

               L 186/29

         DECIZIA REPREZENTANȚILOR GUVERNELOR STATELOR MEMBRE ALE UNIUNII EUROPENE
   din 8 iulie 2010
   de numire a judecătorilor în cadrul Tribunalului
   (2010/400/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   întrucât:

               (1)

               În conformitate cu prevederile tratatelor, o dată la trei ani are loc o înlocuire parțială a judecătorilor în cadrul Tribunalului. Pentru perioada cuprinsă între 1 septembrie 2010 și 31 august 2016, trebuiau numiți paisprezece judecători în cadrul Tribunalului.

               (2)

               La 23 iunie 2010, Conferința reprezentanților guvernelor statelor membre a numit zece judecători în cadrul Tribunalului pentru perioada menționată anterior (1).

               (3)

               Pentru a completa înlocuirea parțială a judecătorilor în cadrul Tribunalului, guvernele statelor membre ar trebui să numească judecători pentru cele patru posturi rămase.

               (4)

               Guvernele statelor membre interesate au propus reînnoirea mandatului de judecător în cadrul Tribunalului al domnului Ottó CZÚCZ, respectiv numirea domnului Marc van der WOUDE. Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea celor doi candidați de a exercita funcția de judecător în cadrul Tribunalului. În timp ce candidatura domnului Ottó CZÚCZ fusese retrasă, guvernul statului membru în cauză a indicat recent că îl propune pe acesta pentru un nou mandat de judecător în cadrul Tribunalului.

               (5)

               Prin urmare, se impune numirea a doi membri ai Tribunalului pentru perioada cuprinsă între 1 septembrie 2010 și 31 august 2016; numirea judecătorilor pentru cele două posturi rămase se va efectua ulterior,

         ADOPTĂ PREZENTA DECIZIE:
   Articolul 1
   Domnul Ottó CZÚCZ și domnul Marc van der WOUDE sunt numiți judecători în cadrul Tribunalului, pentru perioada cuprinsă între 1 septembrie 2010 și 31 august 2016.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 8 iulie 2010.

            Pentru Consiliu

            Președintele

         J. DE RUYT

      (1)  Decizia reprezentanților guvernelor statelor membre ale Uniunii Europene din 23 iunie 2010 de numire a judecătorilor în cadrul Tribunalului (JO L 163, 30.6.2010, p. 41).


title: Decizia nr. 1351/2013/UE a Parlamentului European și a Consiliului din 11 decembrie 2013 privind acordarea de asistență macrofinanciară pentru Regatul Hașemit al Iordaniei

text:
               18.12.2013

               RO

               Jurnalul Oficial al Uniunii Europene

               L 341/4

         DECIZIA NR. 1351/2013/UE A PARLAMENTULUI EUROPEAN ȘI A CONSILIULUI
   din 11 decembrie 2013
   privind acordarea de asistență macrofinanciară pentru Regatul Hașemit al Iordaniei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 212,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   hotărând în conformitate cu procedura legislativă ordinară (1),
   întrucât:

               (1)

               Relațiile dintre Uniune și Regatul Hașemit al Iordaniei (denumit în continuare „Iordania”) se dezvoltă în cadrul politicii europene de vecinătate (PEV). Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Iordania, pe de altă parte (2) (denumit în continuare „Acordul de asociere UE-Iordania”), a intrat în vigoare la 1 mai 2002. Dialogul politic bilateral și cooperarea economică au fost dezvoltate și prin intermediul planurilor de acțiune din cadrul PEV, din care cel mai recent acoperă perioada 2010-2015. În 2010, Uniunea a acordat Iordaniei parteneriat cu „statut avansat”, care acoperă o arie extinsă de cooperare între cele două părți. În 2013, Acordul de asociere UE-Iordania a fost completat de un acord-cadru între Uniune și Iordania, privind principiile generale de participare a Iordaniei la programele Uniunii, consolidând cooperarea dintre Uniune și Iordania.

               (2)

               Economia Iordaniei a fost foarte afectată de evenimente interne legate de evoluțiile din sudul Mediteranei, începând cu finele anului 2010, cunoscute sub denumirea de „primăvara arabă”, precum și de tulburările regionale, în special din țările vecine Egipt și Siria. În special, afluxul semnificativ de refugiați din Siria care căutau refugiu în Iordania a avut repercusiuni grave asupra economiei Iordaniei. Într-un context economic mondial mult mai defavorabil, perturbările repetate ale fluxului de gaze naturale din Egipt, care au obligat Iordania să înlocuiască importurile de gaze din Egipt cu combustibili mai scumpi pentru a produce energie electrică, precum și resursele financiare considerabile necesare pentru acordarea de ajutor umanitar refugiaților din Siria aflați pe teritoriul Iordaniei, au condus la importante deficite financiare externe și bugetare.

               (3)

               De la declanșarea primăverii arabe, Uniunea și-a afirmat cu diferite ocazii angajamentul de a sprijini Iordania în procesul de reformă economică și politică. Respectivul angajament a fost reafirmat, în decembrie 2012, în concluziile celei de a 10-a reuniuni a Consiliului de asociere UE-Iordania.

               (4)

               Grație poziției sale geografice, Iordania este o țară de importanță strategică pentru stabilitatea și securitatea în Orientul Mijlociu, dar, în egală măsură, un stat extrem de vulnerabil la șocurile externe, atât politice, cât și economice. Prin urmare, este importantă acordarea unui sprijin corespunzător Iordaniei și promovarea dialogului politic și economic dintre Uniune și Iordania.

               (5)

               Iordania a lansat o serie de reforme politice, care au condus în special la adoptarea de către parlamentul iordanian, în septembrie 2011, a peste 40 de amendamente constituționale, care reprezintă un pas important către un sistem democratic veritabil. Sprijinul politic și economic din partea Uniunii pentru procesul de reformă al Iordaniei este compatibil cu politica adoptată de Uniune în relațiile cu țările din sudul Mediteranei, astfel cum este definită în cadrul politicii europene de vecinătate.

               (6)

               În conformitate cu declarația comună a Parlamentului European și a Consiliului adoptată împreună cu Decizia nr. 778/2013/UE a Parlamentului European și a Consiliului (3), asistența macrofinanciară din partea Uniunii ar trebui să constituie un instrument financiar excepțional, necondiționat și nedesemnat, de sprijinire a redresării balanței de plăți, care să urmărească restabilirea unei situații de finanțare externă durabile pentru beneficiar, și ar trebui să stea la baza punerii în aplicare a unui program de politici care să cuprindă măsuri solide de ajustare și de reforme structurale menite să îmbunătățească poziția balanței de plăți, în special pe perioada programului, și să consolideze punerea în aplicare a acordurilor și programelor relevante cu ajutorul Uniunii.

               (7)

               În august 2012, autoritățile iordaniene și Fondul Monetar Internațional (FMI) au convenit cu privire la un acord stand-by fără caracter prudențial pe trei ani („Programul FMI”) în valoare de 1 364 de milioane DST (drepturi speciale de tragere) pentru susținerea programului de reformă și ajustare economică al Iordaniei. Obiectivele programului FMI sunt conforme cu scopul asistenței macrofinanciare din partea Uniunii, și anume atenuarea dificultăților pe termen scurt în ceea ce privește balanța de plăți, iar punerea în aplicare a unor măsuri solide de ajustare este conformă cu scopul asistenței macrofinanciare din partea Uniunii.

               (8)

               Uniunea a acordat subvenții în valoare de 293 de milioane EUR pentru perioada 2011-2013, în cadrul programului său actual de cooperare, în sprijinul agendei de reforme politice și economice a Iordaniei. În plus, Iordaniei i s-au acordat, în 2012, 70 de milioane EUR în cadrul programului SPRING – Sprijin pentru parteneriat, reforme și creștere favorabilă incluziunii – și 10 milioane EUR ca ajutor umanitar din partea Uniunii pentru găzduirea refugiaților sirieni.

               (9)

               În decembrie 2012, ținând seama de înrăutățirea situației și a perspectivelor economice, Iordania a solicitat asistență macrofinanciară din partea Uniunii.

               (10)

               Iordania ar trebui considerată eligibilă pentru a primi asistență macrofinanciară din partea Uniunii, având în vedere că acest stat face parte din PEV.

               (11)

               Având în vedere faptul că balanța de plăți externe a Iordaniei este în continuare caracterizată de un deficit rezidual de finanțare semnificativ, care depășește resursele furnizate de FMI și de alte instituții multilaterale, deși au fost implementate programe solide de stabilizare economică și de reformă de către Iordania, și având în vedere vulnerabilitatea poziției financiare externe a Iordaniei în fața șocurilor din exterior, fapt care necesită menținerea unui nivel adecvat al rezervelor valutare, asistența macrofinanciară care urmează să fie acordată Iordaniei de către Uniune (denumită în continuare „asistența macrofinanciară din partea Uniunii”) este considerată, în împrejurările excepționale actuale, o reacție adecvată la solicitarea Iordaniei de sprijinire a stabilizării economice coroborată cu programul FMI. Asistența macrofinanciară din partea Uniunii ar sprijini stabilizarea economică și agenda reformelor structurale din Iordania, completând resursele puse la dispoziție în cadrul acordului financiar cu FMI.

               (12)

               Asistența macrofinanciară din partea Uniunii ar trebui să aibă drept scop sprijinirea restabilirii unei situații de finanțare externă durabile pentru Iordania, sprijinind astfel dezvoltarea sa economică și socială.

               (13)

               Stabilirea valorii asistenței macrofinanciare din partea Uniunii se bazează pe o evaluare cantitativă completă a nevoilor de finanțare externă reziduale ale Iordaniei și ia în considerare capacitatea acesteia de autofinanțare, în special rezervele internaționale puse la dispoziția sa. Asistența macrofinanciară din partea Uniunii ar trebui să completeze programele și resursele furnizate de FMI și Banca Mondială. Stabilirea valorii asistenței ia în considerare, de asemenea, contribuțiile financiare preconizate din partea donatorilor multilaterali și necesitatea de a asigura o repartizare echitabilă a obligațiilor între Uniune și alți donatori, precum și aplicarea anterioară a celorlalte instrumente de finanțare externă ale Uniunii în Iordania și valoarea adăugată a implicării Uniunii în general.

               (14)

               Comisia ar trebui să asigure faptul că asistența macrofinanciară din partea Uniunii este conformă, din punct de vedere juridic și al conținutului, cu principiile esențiale, obiectivele și măsurile adoptate în cadrul diferitelor domenii de acțiune externă și al altor politici pertinente ale Uniunii.

               (15)

               Asistența macrofinanciară din partea Uniunii ar trebui să sprijine politica externă a Uniunii față de Iordania. Serviciile Comisiei și Serviciul European de Acțiune Externă ar trebui să lucreze în strânsă colaborare pe parcursul operațiunii de asistență macrofinanciară pentru a coordona și a asigura coerența acțiunilor de politică externă ale Uniunii.

               (16)

               Asistența macrofinanciară din partea Uniunii ar trebui să susțină angajamentul Iordaniei față de valorile pe care le are în comun cu Uniunea, printre care democrația, statul de drept, buna guvernare, respectarea drepturilor omului, dezvoltarea durabilă și reducerea sărăciei, precum și angajamentul său față de alte principii privind schimburile comerciale deschise, echitabile și reglementate.

               (17)

               O condiție prealabilă pentru acordarea asistenței macrofinanciare din partea Uniunii ar trebui să fie ca Iordania să respecte mecanismele democratice reale, printre care un sistem parlamentar pluripartit și statul de drept, și să garanteze respectarea drepturilor omului. În plus, obiectivele specifice ale asistenței macrofinanciare din partea Uniunii ar trebui să consolideze eficiența, transparența și responsabilitatea sistemelor de gestionare a finanțelor publice din Iordania și să promoveze reformele structurale având ca scop sprijinirea creșterii sustenabile și favorabile incluziunii, crearea de locuri de muncă și consolidarea bugetară. Atât îndeplinirea condiției prealabile, cât și îndeplinirea obiectivelor respective ar trebui monitorizate periodic de către Comisie.

               (18)

               Pentru a se asigura că interesele financiare ale Uniunii în legătură cu asistența macrofinanciară din partea Uniunii sunt protejate în mod eficient, Iordania ar trebui să adopte măsuri corespunzătoare privind prevenirea și combaterea fraudei, a corupției și a oricăror alte abateri legate de această asistență. În plus, ar trebui să se adopte dispoziții pentru efectuarea de verificări de către Comisie și de audituri de către Curtea Europeană de Conturi.

               (19)

               Deblocarea asistenței financiare din partea Uniunii nu aduce atingere competențelor Parlamentului European și Consiliului.

               (20)

               Sumele provizioanelor necesare pentru asistența macrofinanciară ar trebui să fie compatibile cu creditele bugetare prevăzute în cadrul financiar multianual.

               (21)

               Asistența macrofinanciară din partea Uniunii trebuie gestionată de către Comisie. Pentru a garanta că Parlamentul European și Consiliul pot să urmărească punerea în aplicare a prezentei decizii, Comisia ar trebui să le informeze periodic cu privire la evoluțiile legate de asistență și să le transmită documentele relevante.

               (22)

               În vederea asigurării unor condiții uniforme pentru punerea în aplicare a prezentei decizii, ar trebui conferite competențe de executare Comisiei. Aceste competențe ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului (4).

               (23)

               Asistența macrofinanciară din partea Uniunii ar trebui să facă obiectul unor condiții de politică economică, ce urmează a fi stabilite într-un memorandum de înțelegere. Pentru a se asigura condiții de punere în aplicare uniforme și din motive de eficiență, Comisia ar trebui să fie abilitată să negocieze astfel de condiții cu autoritățile iordaniene, sub supravegherea comitetului reprezentanților statelor membre, în conformitate cu Regulamentul (UE) nr. 182/2011. În conformitate cu regulamentul respectiv, procedura de consultare ar trebui să se aplice, ca regulă generală, tuturor cazurilor altele decât cele prevăzute în regulamentul respectiv. Având în vedere impactul, care poate fi important, al asistenței în cuantum de peste 90 de milioane EUR, se cuvine să se utilizeze procedura de examinare pentru operațiunile ce depășesc acea sumă. Luând în considerare cuantumul asistenței macrofinanciare din partea Uniunii acordate Iordaniei, pentru adoptarea memorandumului de înțelegere și pentru orice reducere, suspendare sau anulare a asistenței ar trebui să se aplice procedura de examinare,

         ADOPTĂ PREZENTA DECIZIE:
   Articolul 1
   (1)   Uniunea pune la dispoziția Iordaniei asistență macrofinanciară („asistența macrofinanciară din partea Uniunii”) cu o valoare maximă de 180 de milioane EUR, destinată sprijinirii stabilizării economice și reformelor întreprinse de această țară. Asistența va contribui la acoperirea nevoilor Iordaniei legate de balanța de plăți, astfel cum au fost identificate în actualul program al FMI.
   (2)   Asistența macrofinanciară din partea Uniunii este furnizată integral Iordaniei sub formă de împrumuturi. Comisia este împuternicită în numele Uniunii Europene să împrumute fondurile necesare de pe piețele de capital sau de la instituții financiare și să acorde împrumutul Iordaniei. Împrumuturile vor avea o scadență maximă de 15 ani.
   (3)   Deblocarea asistenței macrofinanciare din partea Uniunii este gestionată de Comisie în conformitate cu acordurile sau înțelegerile încheiate între FMI și Iordania și cu principiile și obiectivele esențiale ale reformelor economice prevăzute în Acordul de asociere UE-Iordania și în planul de acțiune UE-Iordania pentru perioada 2010-2015 convenit în cadrul politicii europene de vecinătate. Comisia informează periodic Parlamentul European și Consiliul cu privire la evoluția asistenței macrofinanciare a Uniunii, inclusiv în legătură cu tragerile din aceasta, și furnizează acestor instituții documentele relevante în timp util.
   (4)   Asistența macrofinanciară din partea Uniunii se acordă pentru o perioadă de doi ani începând cu prima zi de la intrarea în vigoare a memorandumului de înțelegere menționat la articolul 3 alineatul (1).
   (5)   În cazul în care nevoile de finanțare ale Iordaniei se reduc în mod fundamental în cursul perioadei de tragere a asistenței macrofinanciare din partea Uniunii comparativ cu proiecțiile inițiale, Comisia, hotărând în conformitate cu procedura de examinare menționată la articolul 7 alineatul (2), reduce valoarea asistenței, o suspendă ori o anulează.
   Articolul 2
   O condiție prealabilă pentru acordarea asistenței macrofinanciare din partea Uniunii o constituie respectarea de către Iordania a mecanismelor democratice reale, printre care un sistem parlamentar pluripartit și statul de drept, și să garanteze respectarea drepturilor omului. Comisia monitorizează îndeplinirea acestei condiții prealabile pe parcursul întregului ciclu de viață al asistenței macrofinanciare din partea Uniunii. Prezentul articol se aplică în conformitate cu Decizia 2010/427/UE a Consiliului (5).
   Articolul 3
   (1)   Comisia, în conformitate cu procedura de examinare menționată la articolul 7 alineatul (2), convine cu autoritățile iordaniene asupra unor condiții de politică economică și financiare clar definite, axate pe reforme structurale și pe finanțe publice solide, la care urmează să fie supusă asistența macrofinanciară din partea Uniunii, care urmează să fie expuse într-un memorandum de înțelegere (denumit în continuare „memorandumul de înțelegere”). Memorandumul de înțelegere cuprinde un calendar pentru îndeplinirea condițiilor respective. Condițiile de politică economică și financiare prevăzute în memorandumul de înțelegere sunt coerente cu acordurile sau înțelegerile menționate la articolul 1 alineatul (3), incluzând programele de reforme structurale și ajustare macroeconomică puse în aplicare de Iordania cu sprijinul FMI.
   (2)   Respectivele condiții vizează, în special, sporirea eficienței, a transparenței și a responsabilității sistemelor de gestionare a finanțelor publice din Iordania, inclusiv în ceea ce privește utilizarea asistenței macrofinanciare acordate de Uniune. Progresele înregistrate în deschiderea reciprocă a piețelor, dezvoltarea schimburilor comerciale echitabile și bazate pe norme, precum și alte priorități în contextul politicii externe a Uniunii se iau, de asemenea, în considerare în mod corespunzător în momentul elaborării măsurilor de politici. Progresele înregistrate pentru realizarea acestor obiective se monitorizează periodic de către Comisie.
   (3)   Condițiile financiare detaliate ale asistenței macrofinanciare din partea Uniunii vor fi stabilite în acordul de împrumut care urmează a fi încheiat de Comisie și autoritățile iordaniene.
   (4)   Comisia verifică periodic îndeplinirea în continuare a condițiilor prevăzute la articolul 4 alineatul (3), inclusiv conformitatea politicilor economice ale Iordaniei cu obiectivele asistenței macrofinanciare din partea Uniunii. În cadrul acestor verificări, Comisia acționează în strânsă coordonare cu FMI și Banca Mondială și, dacă este necesar, cu Parlamentul European și Consiliul.
   Articolul 4
   (1)   Sub rezerva condițiilor prevăzute la alineatul (3), asistența macrofinanciară din partea Uniunii este pusă la dispoziție de către Comisie sub forma a două tranșe de împrumut. Valoarea fiecărei tranșe este stabilită în memorandumul de înțelegere.
   (2)   Sumele asistenței macrofinanciare din partea Uniunii sunt furnizate, dacă este cazul, în conformitate cu Regulamentul (CE, Euratom) nr. 480/2009 al Consiliului (6).
   (3)   Comisia decide plata tranșelor cu condiția îndeplinirii tuturor condițiilor următoare:

               (a)

               condiția prealabilă prevăzută la articolul 2;

               (b)

               o punere în aplicare continuă și satisfăcătoare a unui program de politică care conține măsuri solide de ajustare și reformă structurală, sprijinite de un mecanism de creditare al FMI fără caracter prudențial; și

               (c)

               punerea în aplicare, într-un termen determinat, a condițiilor de politică economică și financiare convenite în memorandumul de înțelegere.

         Plata celei de a doua tranșe nu are loc mai devreme de trei luni de la punerea la dispoziție a primei tranșe.
   (4)   În cazul în care condițiile de la alineatul (3) nu sunt îndeplinite, Comisia suspendă temporar sau anulează plata asistenței macrofinanciare din partea Uniunii. În astfel de cazuri, Comisia informează Parlamentul European și Consiliul cu privire la motivele respectivei suspendări sau anulări.
   (5)   Asistența macrofinanciară din partea Uniunii este plătită Băncii Centrale a Iordaniei. Sub rezerva dispozițiilor stabilite în memorandumul de înțelegere, care includ o confirmare a nevoilor reziduale de finanțare bugetară, fondurile din partea Uniunii pot fi transferate Ministerului de finanțe al Iordaniei în calitate de beneficiar final.
   Articolul 5
   (1)   Operațiunile de contractare și de acordare a împrumutului legate de asistența macrofinanciară din partea Uniunii se efectuează în euro, utilizând aceeași dată a valutei, și nu implică, pentru Uniune, transformarea scadenței și nici expunerea acesteia la riscuri legate de cursul de schimb sau rata dobânzii, sau la vreun alt tip de risc comercial.
   (2)   În cazul în care condițiile permit și dacă Iordania solicită acest lucru, Comisia poate lua măsurile necesare pentru a garanta includerea în condițiile împrumutului a unei clauze de rambursare anticipată, precum și a unei clauze corespunzătoare în termenii și condițiile operațiunilor de contractare a împrumutului.
   (3)   Dacă circumstanțele permit îmbunătățirea ratei dobânzii împrumutului și dacă Iordania solicită acest lucru, Comisia poate decide refinanțarea integrală sau parțială a împrumuturilor sale contractate inițiale sau poate restructura condițiile financiare aferente. Operațiunile de refinanțare sau restructurare se efectuează în conformitate cu alineatele (1) și (4) și nu au ca efect prelungirea termenului de scadență al împrumuturilor contractate în cauză sau majorarea valorii capitalului restant la data refinanțării sau restructurării.
   (4)   Toate costurile care îi revin Uniunii în legătură cu operațiunile de contractare și de acordare a împrumutului prevăzute în prezenta decizie vor fi suportate de Iordania.
   (5)   Comisia informează Parlamentul European și Consiliul cu privire la evoluțiile operațiunilor menționate la alineatele (2) și (3).
   Articolul 6
   (1)   Asistența macrofinanciară din partea Uniunii este implementată în conformitate cu Regulamentul (UE, Euratom) nr. 966/2012 al Parlamentului European și al Consiliului (7) și cu Regulamentul delegat (UE) nr. 1268/2012 al Comisiei (8).
   (2)   Implementarea asistenței macrofinanciare din partea Uniunii face obiectul unei gestiuni directe.
   (3)   Memorandumul de înțelegere și acordul de împrumut care vor fi încheiate cu autoritățile din Iordania cuprind dispoziții:

               (a)

               care asigură faptul că Iordania verifică în mod periodic dacă finanțarea acordată din bugetul general al Uniunii a fost utilizată în mod corespunzător, adoptă măsurile corespunzătoare de prevenire a neregulilor și a fraudei și, după caz, întreprinde acțiuni juridice pentru recuperarea fondurilor furnizate în temeiul prezentului regulament care au fost deturnate;

               (b)

               care asigură protecția intereselor financiare ale Uniunii, prevăzând în mod special măsuri specifice în legătură cu prevenirea și combaterea fraudei, a corupției și a oricăror altor nereguli care afectează asistența macrofinanciară din partea Uniunii, în conformitate cu Regulamentul (CE, Euratom) nr. 2988/95 al Consiliului (9), Regulamentul (Euratom, CE) nr. 2185/96 al Consiliului (10) și Regulamentul (CE) nr. 883/2013 al Parlamentului European și al Consiliului (11);

               (c)

               care acordă în mod expres Comisiei, inclusiv Oficiului European de Luptă Antifraudă, sau reprezentanților acestora, competența de a efectua inclusiv verificări și inspecții la fața locului;

               (d)

               care acordă în mod expres Comisiei și Curții de Conturi competența de a efectua audituri atât în timpul, cât și după perioada de disponibilitate a asistenței macrofinanciare a Uniunii, inclusiv audituri ale documentelor și audituri la fața locului, cum ar fi evaluările operaționale;

               (e)

               care să asigure faptul că Uniunea are dreptul la rambursarea anticipată a împrumutului atunci când s-a stabilit că, în ceea ce privește gestionarea asistenței macrofinanciare din partea Uniunii, Iordania s-a angajat într-un act de fraudă sau corupție sau într-o altă activitate ilegală care prejudiciază interesele financiare ale Uniunii.

         (4)   Pe parcursul implementării asistenței macrofinanciare din partea Uniunii, prin intermediul unor evaluări operaționale, Comisia monitorizează fiabilitatea mecanismelor financiare ale Iordaniei, a procedurilor administrative și a mecanismelor de control intern și extern care sunt relevante pentru această asistență, precum și respectarea de către Iordania a calendarului convenit.
   Articolul 7
   (1)   Comisia este asistată de un comitet. Acesta este un comitet instituit în sensul Regulamentului (UE) nr. 182/2011.
   (2)   În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
   Articolul 8
   (1)   Până la data de 30 iunie a fiecărui an, Comisia înaintează Parlamentului European și Consiliului un raport privind punerea în aplicare a prezentei decizii în anul anterior, inclusiv o evaluare a punerii în aplicare. Raportul:

               (a)

               examinează progresele înregistrate în punerea în aplicare a asistenței macrofinanciare din partea Uniunii;

               (b)

               evaluează situația și perspectivele economice ale Iordaniei, precum și progresele înregistrate în punerea în aplicare a măsurilor de politică menționate la articolul 3 alineatul (1);

               (c)

               trebuie să indice legătura dintre condițiile de politică prevăzute în memorandumul de înțelegere, performanțele economice și bugetare ale Iordaniei la acea dată și deciziile Comisiei de a pune la dispoziție tranșele asistenței macrofinanciare din partea Uniunii.

         (2)   În cel mult doi ani de la expirarea perioadei de disponibilitate menționate la articolul 1 alineatul (4), Comisia prezintă Parlamentului European și Consiliului un raport de evaluare ex post, evaluând rezultatele și eficiența operațiunilor din cadrul asistenței macrofinanciare din partea Uniunii încheiate și măsura în care acestea au contribuit la obiectivele asistenței.
   Articolul 9
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Strasbourg, 11 decembrie 2013.

            Pentru Parlamentul European

            Președintele

         M. SCHULZ

            Pentru Consiliu

            Președintele

         V. LEŠKEVIČIUS

      (1)  Poziția Parlamentului European din 20 noiembrie 2013 (nepublicată încă în Jurnalul Oficial) și Decizia Consiliului din 5 decembrie 2013.

      (2)  Acordul euro-mediteraneean de constituire a unei asocieri între Comunitățile Europene și statele lor membre, pe de o parte, și Regatul Hașemit al Iordaniei, pe de altă parte (JO L 129, 15.5.2002, p. 3).

      (3)  Decizia nr. 778/2013/UE a Parlamentului European și a Consiliului din 12 august 2013 de acordare a unei asistențe macrofinanciare suplimentare Georgiei (JO L 218, 14.8.2013, p. 15).

      (4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

      (5)  Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (JO L 201, 3.8.2010, p. 30).

      (6)  Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (JO L 145, 10.6.2009, p. 10).

      (7)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (8)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).

      (9)  Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1).

      (10)  Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).

      (11)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).


title: Decizia Consiliului din 15 iulie 2003 privind datele statistice ce vor fi utilizate la ajustarea cheii de subscriere la capitalul Băncii Centrale Europene

text:
Anunţ juridic important

|

32003D0517

Official Journal L 181 , 19/07/2003 P. 0043 - 0044 Ediţie specială în limba cehă Chapter 01 Volume 04 P. 411  - 412 Ediţie specială în limba estonă Chapter 01 Volume 04 P. 411  - 412 Ediţie specială în limba maghiară Chapter 01 Volume 04 P. 411  - 412 Ediţie specială în limba lituaniană Chapter 01 Volume 04 P. 411  - 412 Ediţie specială în limba letonă Chapter 01 Volume 04 P. 411  - 412 Ediţie specială în limba malteză Chapter 01 Volume 04 P. 411  - 412 Ediţie specială în limba polonă Chapter 01 Volume 04 P. 411  - 412 Ediţie specială în limba slovacă Chapter 01 Volume 04 P. 411  - 412 Ediţie specială în limba slovenă Chapter 01 Volume 04 P. 411  - 412

		20030715Decizia Consiliuluidin 15 iulie 2003privind datele statistice ce vor fi utilizate la ajustarea cheii de subscrierela capitalul Băncii Centrale Europene(2003/517/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 107 alineatul (6) și articolul 29.2 din Protocolul privind Statutul Sistemului European al Băncilor Centrale (SEBC) și al Băncii Centrale Europene (BCE), anexat la statut (denumit în continuare "statutul"),având în vedere propunerea Comisiei [1],având în vedere avizul Parlamentului European [2],având în vedere avizul Băncii Centrale Europene [3],întrucât:(1) În temeiul Deciziei 98/382/CE [4], Consiliul a adoptat normele privind datele statistice care se utilizează pentru determinarea cheii inițiale de subscriere la capitalul BCE.(2) În conformitate cu articolul 29.3 din statut, ponderea băncilor centrale naționale în cheia de subscriere la capitalul BCE se ajustează la fiecare cinci ani.(3) La intrarea în Uniunea Europeană a unuia sau mai multor state, băncile centrale naționale ale acestora vor deveni membre ale Sistemului European al Băncilor Centrale (SEBC) și vor subscrie la capitalul BCE. Ponderea băncilor centrale naționale în cheia de subscriere la capitalul BCE trebuie ajustată în consecință.(4) Este necesar să se prevadă norme cu privire la furnizarea datelor statistice care vor fi utilizate la ajustarea ponderii băncilor centrale naționale în cheia de subscriere la capitalul BCE.(5) Trebuie să se definească natura și sursele datelor care vor fi utilizate și metoda de calculare al ponderii băncilor centrale naționale în cheia de subscriere la capitalul BCE.(6) Regulamentul (CE) nr. 2223/96/CE al Consiliului din 25 iunie 1996 privind sistemul european al conturilor naționale și regionale din Comunitate [5], prevede o metodologie referitoare la standardele, definițiile, clasificările și normele contabile comune necesare întocmirii conturilor și tabelelor pe baze comparabile pentru nevoile Comunității și prevede un program pentru transmiterea la date precise, pentru nevoile Comunității, a conturilor și tabelelor întocmite în conformitate cu regulamentul în cauză. Regulamentul ține seama de cele mai recente standarde și evoluții ale metodologiei statistice și, prin urmare, definițiile din regulamentul în cauză trebuie utilizate în sensul prezentei decizii.(7) Întrucât cheia de subscriere la capitalul BCE determină participarea fiecărei bănci centrale naționale la capitalul BCE și la constituirea fondului comun de rezerve externe, precum și ponderea voturilor acestora în Consiliul Guvernatorilor BCE privind toate deciziile care se adoptă cu voturi ponderate (în conformitate cu articolul 10.3 din statut) și distribuirea venitului monetar al SEBC între băncile centrale naționale, este important ca ponderea acestora în cheia de subscriere să se calculeze cu precizie. Prin urmare, Comisia trebuie să consulte comitetele din domeniu cu privire la datele privind populația și produsul intern brut la prețurile curente de piață,DECIDE:Articolul 1ObiectulDatele statistice care vor fi utilizate la ajustarea ponderii băncilor centrale naționale în cheia de subscriere a capitalului Băncii Centrale Europene (BCE) sunt furnizate de Comisie în conformitate cu normele stabilite în prezenta decizie.Articolul 2Populația(1) "Populație" înseamnă populația totală conform definiției din Regulamentul (CE) nr. 2223/96, calculată ca medie anuală și rotunjită la mia de locuitori cea mai apropiată.(2) Pentru ajustarea ponderilor atribuite băncilor centrale naționale în conformitate cu articolul 29.3 din statut se iau în considerare datele privind populația pentru penultimul an care precede anul în care se face ajustarea cheii de subscriere.Articolul 3Produsul intern brut la prețurile curente ale pieței(1) "Produsul intern brut la prețurile pieței" înseamnă produsul intern brut la prețurile curente ale pieței, conform definiției din Regulamentul (CE) nr. 2223/96, pentru un an calendaristic și exprimat în moneda națională cu cea mai mare precizie posibilă care să permită calcularea cotelor cu precizia necesară.(2) Pentru ajustarea ponderilor atribuite băncilor centrale naționale în conformitate cu articolul 29.3 din statut se iau în considerare datele privind produsul intern brut la prețurile curente ale pieței pentru cei cinci ani care preced penultimul an anterior anului în care se face ajustarea cheii de subscriere.Articolul 4Cursurile de schimb(1) Cursul anual de schimb pentru convertirea produsului intern brut la prețurile curente ale pieței este media aritmetică a cursurilor zilnice de schimb pentru toate zilele lucrătoare din anul calendaristic.(2) Cursurile zilnice de schimb sunt cursurile de referință pentru ECU înainte de 1999, calculate de Comisie. Cursurile zilnice de schimb sunt cursurile de referință pentru euro din 1999 în continuare, calculate de BCE.Articolul 5Calcul și precizie(1) Cota unui stat membru în populația Comunității este cota acestuia în totalul populației statelor membre, exprimată ca procent.(2) Cota unui stat membru în PIB la prețurile curente ale pieței al Comunității este cota sa în totalul PIB la prețurile curente ale pieței ale statelor membre pe cinci ani, exprimată ca procent.(3) Ponderea unei bănci centrale naționale în cheia de subscriere la capitalul BCE este media aritmetică a cotelor statului membru în cauză în populația și în PIB la prețurile curente ale pieței al Comunității.(4) Pentru a se asigura precizia calculului, în diversele etape de calcul se va utiliza un număr suficient de zecimale. Ponderea băncilor centrale naționale în cheia de subscriere la capitalul BCE se exprimă cu patru zecimale.Articolul 6Informarea comitetelorÎn ceea ce privește datele privind populația, Comisia informează Comitetul pentru programul statistic înființat în temeiul articolului 1 din Decizia 89/382/CEE, Euratom a Consiliului din 19 iunie 1989 de înființare a Comitetului pentru programele statistice ale Comunităților Europene [6].În ceea ce privește datele privind PIB la prețurile curente ale pieței, Comisia informează comitetul înființat în temeiul articolului 6 din Directiva 89/130/CEE, Euratom a Consiliului din 13 februarie 1989 privind armonizarea calculării produsului intern brut la prețurile pieței [7].Articolul 7Noi state membreAtunci când una sau mai multe țări devin state membre și băncile lor centrale naționale intră în SEBC, perioadele de referință care vor fi utilizate în datele statistice privind populația și produsul intern brut la prețurile curente ale pieței sunt identice cu cele aplicate pentru ultima ajustare cincinală, conform definiției de la articolele 29.1 și 29.3 din statut.Articolul 8Furnizarea datelorDatele privind populația, produsul intern brut la prețurile curente ale pieței și cursurile anuale de schimb menționate în prezenta decizie sunt furnizate BCE de către Comisie pentru toate statele membre separat în cel mult două luni înainte de data intrării în vigoare a ajustării ponderii băncilor centrale naționale în cheia de subscriere la capitalul BCE.Adoptată la Bruxelles, 15 iulie 2003.Pentru ConsiliuPreședinteleG. Tremonti[1] Propunere din 14 martie 2003 (nepublicată încă în Jurnalul Oficial).[2] Aviz emis la 3 iulie 2003 (nepublicat încă în Jurnalul Oficial).[3] JO C 102, 29.4.2003, p. 11.[4] JO L 171, 17.6.1998, p. 33.[5] JO L 310, 30.11.1996, p. 1. Regulament astfel cum a fost modificat ultima dată prin Regulamentul (CE) nr. 359/2002 al Parlamentului European și al Consiliului (JO L 58, 28.2.2002, p. 1).[6] JO L 181, 28.6.1989, p. 47.[7] JO L 49, 21.2.1989, p. 26.--------------------------------------------------


title: 2010/515/UE: Decizia Parlamentului European din 5 mai 2010 privind închiderea conturilor Agenției Europene pentru Reconstrucție pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/135

         DECIZIA PARLAMENTULUI EUROPEAN
   din 5 mai 2010
   privind închiderea conturilor Agenției Europene pentru Reconstrucție pentru exercițiul financiar 2008
   (2010/515/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Reconstrucție pentru exercițiul financiar 2008,
   având în vedere Raportul Curții de Conturi privind conturile anuale finale ale Agenției Europene pentru Reconstrucție pentru exercițiul financiar 2008, însoțit de răspunsurile agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 2667/2000 al Consiliului din 5 decembrie 2000 privind Agenția Europeană pentru Reconstrucție (3), în special articolul 8,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0072/2010),

               1.

               aprobă închiderea conturilor Agenției Europene pentru Reconstrucție pentru exercițiul financiar 2008;

               2.

               încredințează președintelui sarcina de a transmite prezenta decizie directorului Agenției Europene pentru Reconstrucție, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 43.

      (2)  JO L 248, 16.9.2002, p. 1.

      (3)  JO L 306, 7.12.2000, p. 7.

      (4)  JO L 357, 31.12.2002, p. 72.